google/wiki40b huggingface dataset:
Nordmanns-Forbundet

Nordmanns-Forbundet/Norwegians Worldwide er en verdensomspennende organisasjon for nordmenn i alle land, deres etterkommere, nordmenn midlertidig bosatt i utlandet (expats) og andre norgesinteresserte. Organisasjonens mål er å være en viktig bidragsyter i å fremme Norge, norsk kultur og norske interesser internasjonalt. Organisasjonen er under beskyttelse av kong Harald og ble stiftet i 1907. Den har per 2012 medlemmer i 33 land og 21 selvstendige avdelinger, hvorav 17 er i USA.

Medlemsblad

Organisasjonens medlemsblad Norwegians Worldwide omhandler norsk kultur og historie, samt mat, kunst, design, litteratur, reise og film. Det inneholder også intervjuer med aktuelle profiler i det norske samfunnet, som politikere, artister, filmskapere og designere. Bladet utgis fire ganger i året og erstattet The Norseman. Nordmanns-Forbundet utga også tidligere juleheftet Norges jul.

Aktiviteter

Nordmanns-Forbundet arrangerer hver sommer «Norgesskolen», som er en tre ukers sommerskole i norsk språk og kultur for utenlandsboende norske barn og andre interesserte.

Nordmanns-Reiser

Nordmanns-Reiser er en turoperatør som har spesialisert seg på reiser til Amerika og cruise rundt om i verden, og har sitt utspring fra Nordmanns-Forbundet/Norwegians Worldwide. Selskapet ble stiftet i 1983 og overtatt av nåværende hovedaksjoner og daglig leder, Carl-Erik Anfindsen, i 1990. Hovedkontoret ligger i Oslo, og bedriften har en avdeling i Bergen. Det arrangeres turer i fellesskap, slik at medlemmene skal kunne opprettholde kontakt gjennom besøk både i Norge og USA.
Abbateggio

Historie

De første dokumentene om landsbyens grunnleggelse er veldig gamle, men fra ukjent tid.

Økonomi

Folket i Abbateggio livnærer seg først og fremst på blandet jordbruk. Innbyggerne holder husdyr og i avlingene vokser korn, oliven, vindruer og frukttrær. Ost og honning blir også produsert.

Bygninger

I Cusano-distriktet i kommunen finnes ruiner av et slott fra antikken og andre bygninger fra tidlig middelalder.
Paramyromeus

Levevis

Larvene lever i død ved.

Utbredelse

Arten er bare kjent fra Papua Ny-Guinea.
Las Vegas Motor Speedway

Las Vegas Motor Speedway er et 4.9 km² stort anlegg bestående av fire forskjellige baner for billøp og motorsport. Anlegget eies av Speedway Motorsports, Inc., og ligger i 7000 Las Vegas Boulevard North i Las Vegas, Nevada.
Anlegget er hjemmebanen til flere team, og to kvelder i uken er banen åpen for lokale som ønsker å kappkjøre. Dette er et forsøk på å få denne aktiviteten vekk fra lokale gater, og inn i tryggere omgivelser.
Banen brukes også av politiet i Las Vegas, Las Vegas Metropolitan Police Department, som arena for deres kjøreopplæring.
I 2006 ble det kunngjort planer om å bygge om banen etter løpet i NASCARs Nextel Cup i mars.
Den 8. august 2006 åpnet den ombygde banen, og Kurt Busch, seriemester i Nextel Cup i 2004 ble den første til å kjøre bil på den nye banen.
Den tyske nasjonalpris for kunst og vitenskap

Merkets utforming

Flere utkast til utforming av utmerkelsens merke ble utarbeidet. Blant andre Richard Klein og Herbert Zeitner foreslo sine varianter, men disse ble avvist av Hitler. Den endelige versjon av merket er basert på et design av billedhuggeren Hermann Müller. Merket er rundt, og har en diameter på 95 millimeter, og har profilen til Athene i sentrum, og med teksten «Für kunst und wissenschaft» (for kunst og vitenskap) rundt. Rundt teksten er det 40 stk 0.25 karat diamanter i en sirkel rundt. Det har så fire riksørner i gull i hjørnene. Hovedmaterialet er platina.
Merket var ment å bli båret på mottakerens jakke, og hadde spesialfester da det var relativt tungt.
Navsari (distrikt)

Demografi

Ved folketellingen i 2011 var det 1 330 711 innbyggere i distriktet, mot 1 229 463 i 2001. Den urbane befolkningen utgjør 30,74 % av befolkningen.
Barn i alderen 0 til 6 år utgjorde 9,73 % i 2011 mot 12,14 % i 2001. Antallet jenter i den alderen per tusen gutter er 921 i 2011 mot 915 i 2001.
Kevin McHale

Arven fra McHale

McHale var en del av det som utallige mener er ligaens beste frontline noensinne med small forward Larry Bird og center Robert Parish. Trioen av Hall of Famers ble kjent som "Big Three" og ledet Celtics til fem NBA Finalsopptredener og tre NBA-mesterskap, i 1981, 1984 og 1986. De første fem årene av sin karriere kom McHale primært inn fra benken for Celtics og han vant NBA Sixth Man of the Year Award i 1984 og 1985.
Som spiller hadde McHale en rekke offensive triks nær kurven, den smidig, langarmede McHale spilte i syv National Basketball Association All-Star Games mellom 1984 og 1991. McHales fineste sesong kom i 1986-1987 da han ble kåret til All-NBA First Team som forward. Han ledet NBA i field goal prosent i 1987 og 1988 med 60,4 prosent begge sesonger. Også som en begavet defensiv spiller, ble McHale valgt til NBA All-Defensive første og andre lag seks ganger. 
Han blokkerte blokkert ni skudd to ganger, den mest noensinne av en Boston Celtics 'spiller (blokkerte skudd ble ikke en offisiell NBA-statistikk før 1974-sesongen). Hans rival og NBA Hall of Fame spiller Charles Barkley sa om McHale, "Kevin McHale er beste spiller jeg spilte mot fordi han var ustoppelig offensivt, og han ga meg mareritt i forsvar." 
I 971 ordinære sesongspill hadde McHale i gjennomsnitt 17,9 poeng og 7,3 returer og i 169 sluttspill et gjennomsnitt på 18,8 poeng og 7,4 returer. Mot slutten av sesongen 2007-2008 rangert McHale tiende i NBA historien i karrieren field goal prosent (55,4%), og han er blant de Celtics' karriere ledere i flere kategorier, inkludert spill som spilles, poeng scoret og returer. McHale nummer 32-trøye ble pensjonert etter Celtics 30. januar 1994, under en pauseseremoni i Boston Garden. Han ble valgt som en av NBA 50 beste spillere, og ble kåret til NBA 50th Anniversary All-Time Team i 1996. I 1992 ble McHale valgt til Minnesota State High School League Hall of Fame. Han ble valgt til Naismith Basketball Hall of Fame i 1999.
Beriberi

Infantil beriberi

Kardiovaskulær form: fatal innen timer om ikke tiamin tilføres

Adult beriberi

Forekommer vanligvis i de to formene tørr (paralytisk) og våt (kardiovaskulær).
Kan også opptre som Akutt fulminant ("shoshin")
Fotpleie

Fotpleie eller pedikyr er pleie av hud og negler på føttene. Pedikyr er analogt manikyr og stammer fra fransk  pédicure, av latin pes som betyr «fot» og cura som betyr «pleie».
Fotpleie kan også omfatte behandling av fotplager som hudfortykkelser, sprekker i huden og inngrodde negler. Slike tilstander forekommer ofte hos eldre, og kan være svært plagsomme.
Callide kullkraftverk

Callide kullkraftverk er tre enheter (A-C) som utgjør et kullkraftverk i delstaten Queensland i Australia. Det har en installert produksjonskapasitet på 1450 MW fordelt på 4 kokere / turbiner à 350-420 MW, hver, og 2 mindre på 30 MW hver. Anlegget ble ferdig 1965–1989 (A-B), og i 2001 (C).
Foreldreansvar

Foreldreansvar er ansvar knyttet til rollen som biologiske foreldre eller adoptivforeldre har knyttet til barn i sin omsorg eller plikter og rettigheter i forhold til å utøve beslutning på vegne av sine barn. Barneloven § 30 og §§ 31-33.
Foreldreansvaret inneholder retter og plikter og er etter loven knyttet til utøvelse av omsorg til barnets beste.
USS Nimitz … forsvunnet i Stillehavet

Handling

Året er 1980. Verdens største hangarskip, USS «Nimitz», skal ut på rutineoppdrag til Pearl Harbor med Warren Lasky som observatør. Plutselig begynner de å ta inn merkelige signaler på radaren som varsler om en uvanlig værformasjon. Noe stort er på vei mot dem, og før de vet ord av det, fanges de inn i en slags magnetisk og elektrisk storm. Både skip og mannskap blir tvunget rett inn i et hull som har oppstått midt i den merkelige stormen. Etter en stund avtar stormen, og mannskapet kommer til seg selv igjen, bare for å finne ut at de er alene på havet. De sjekker om alt av det elektroniske utstyret fungerer, noe det gjør, men ingen svarer på deres radiosignaler. Det eneste de får inn av signaler fra omverdenen er nyheter på radioen som er fra andre verdenskrig, og når de oppdager japanske Zero-fly, blir de mer og mer frustrerte. Offiserene om bord begynner å lure på om de er utsatt for en spøk, eller om de blir testet ut av de amerikanske myndighetene. Skipets kaptein, Yelland, er svært skeptisk til det hele og antar at det hele dreier seg om et spill fra myndighetene. Observatøren Warren Lasky begynner imidlertid å leke med tanken på at dette kan dreie seg om en reise tilbake i tid og at de faktisk befinner seg i starten av den 2.verdenskrig, nærmere bestemt den 6. desember 1941. Kaptein Yelland sender ut noen jagere for å sjekke ut hva som er skjedd. De flyr over Pearl Harbor og tar bilder. Når bildene blir fremkalt, er disse identiske til bilder tatt av den flåten som lå rundt Pearl Harbor like før angrepet i 1941. Etter å ha fanget en japansk pilot, blir de mer og mer sikker på at de virkelig befinner seg i 1941, like før angrepet på Pearl Harbor. Med den enorme forskjellen i teknologi og kunnskap begynner enkelte på skipet å ta til orde for å «endre historien».

Anmelderne

Filmen fikk blandet mottakelse av filmkritikerne, noe som gjenspeiles i at den har fått 46 % på Rotten Tomatoes. Den amerikanske filmkritikeren Roger Ebert gav den 2 av 4 stjerner, mens Leonard Maltin gav den 3 av 4 stjerner.
VG gav den terningkast fem.

Økonomi og popularitet

Filmen kan beskrives som en moderat suksess internasjonalt, men den gjorde det dårligere i USA. Den innbrakte over 56 millioner dollar på verdensbasis, hvorav drøyt 16 millioner i USA. Den havnet på en 42-plass over de meste innbringende filmene på amerikanske kinoer i 1980.
Produksjonskostnadene var på 12 millioner dollar.

Annet

Mye av filmen ble spilt inn på USS Nimitz og mange av folkene på skipet var ekte marinefolk. Opptakene ble gjort utenfor Key West i Florida og i havna på Norfolk-basen i Virginia.
Temamessig har filmen flere likhetstrekk med filmer som japanske  Tidsstorm (1979) og amerikanske Philadelphia eksperimentet (1984).
Blåparadisfugl

Biologi

Blåparadisfuglen trives i montan regnskog i høyder omkring 1 100–2 000 moh., men er mest tallrik mellom 1 400–1 800 moh. Begge kjønn blir cirka 30 cm lange, men kjønnene varierer litt i vekt. Hannen veier typisk 158–189 g, hunnen 124–166 g. Begge kjønn har et kraftig, nærmest hvitt kråkelignende nebb og to hvite halvmåner (som nesten danner en ring) rundt øyene. Fjærdrakten er hovedsakelig sort og skarpblå, men i brystet skinner det grønt igjennom. Hunnen er mer mosegrønn enn hannen. Vingene er blå på oversiden. Stjerten er relativt kort, men hannen har buskte prydfjær i stussen og to lange sorte lisselignende fjær, som ender i dusker, i stjerten.
Nidaros domkor

Nidaros domkor, et av Nidarosdomens fem faste kor, er et kammerkor som fremfører sentrale kirkemusikalske verk fra hele det omfattende korrepertoaret.
A cappella-musikk, gjerne både nyere og norsk sådan, er et viktig satsningsområde, men også større og mindre verk med orkester og solister er en del av korets repertoar. Koret kjennetegnes ved sine allsidige uttrykksformer, som spenner fra unison gregoriansk sang og sang i mindre ensembler til verk for to kor. Dette gir den enkelte sanger store musikalske utfordringer. Koret ble startet i 1946 og består av ca. 40 sangere.
Nidaros domkor har under sin dirigent og tidligere kunstneriske leder Vivianne Sydnes etablert seg som en sentral aktør i byens musikkliv. Siden januar 2016 ledes koret av Karen Haugom Olsen. Koret har deltatt på Trondheim Kammermusikkfestival og samarbeider med blant andre Trondheim Symfoniorkester, Trondheim Jazzforum, Norsk Barokkorkester og NRK.
Årlig gir koret om lag 15 konserter og spiller en sentral rolle i Nidarosdomens gudstjenesteliv. Koret reiser jevnlig på utenlandsturneer.
Otard

Otard er et konjakkhus. Huset har ikke egne vinmarker og virksomheten drives som negociant.

Historie

Otard promoterer selv tydelig sine røtter tilbake til den norske vikinghøvdingen Ottar, også kalt Ottar Jarl. Ottar skal ha blitt landsforvist fra Tromsø av Harald Hårfagre i 849 på grunn av sitt hissige temperament, flyktet til Skottland, og etablerte seg der. Der tjente han Alfred den store, Englands konge. Hans etterkommere ble en adelig slekt, som tjente flere engelske konger. 
Da Kong Jakob II av England ble avsatt i 1688 og rømte fra England til Frankrike der han ble godt tatt imot av Ludvig XIV. James Otard de la Grange, en av Ottars etterkommere, fulgte kongen til Frankrike, og gikk også inn i franskekongens tjeneste. James' etterkommere ble landeiere, og Jean Baptiste Antoine Otard (f. 1763) grunnla i 1795 handelsselskapet Otard Cognac, og i 1796 kjøpte han slottet Château de Cognac på auksjon, et slott med nesten 1 000 års historie. Slottet kjøpte han sammen sine partnere, brødrene Léon og Jean Dupuy. Otard var også ordfører i byen Cognac i 20 år, fra 1804 til 1824.
Kungliga priset

Kungliga priset, en belønning, som Svenska Akademien hvert år tildeler en forfatter, «enten for et skriftstykke med særlig verdi, som har kommet ut i løpet av året, eller som bevis av aktelse for fortjenester innen skjønnlitteratur og svenske språket eller til slutt som understøttelse av en ung forfatter med gode anlegg». Kungliga priset, også kalt Karl Johans pris, ble innstiftet i 1835 av Karl XIV Johan, akademiets beskytter, som erstatning for Lundbladska priset, og utdeles fortsatt av hans etterfølgere. Det ble tildelt første gang (1836) Anders Magnus Strinnholm og har siden blitt tildelt både skjønnlitterære og vitenskapelige forfattere.
Mitracephala

Utseende

Ganske store (25-40 millimeter), kraftige hornbiller. Kroppen er litt matt, dekkvingene gulbrune. Hannen har et kort, krumt horn på hodet og en to-tannet knøl på pronotum, men også disse er små til hornbiller å være.

Utbredelse

Slekten finnes i Sør-Amerika, i alle fall i Peru.
Neoptychodes

Utseende

Middelsstore, slanke og nokså langbeinte, gråbrune trebukker. Hannen har svært lange antenner. Dekkvingene har lyse tegninger, vanligvis med en lys midtstripe langs sømmen.

Levevis

Disse billene har larver som lever i død ved av løvtrær, ofte like under barken.

Utbredelse

Gruppen er utbredt i Sør- og Mellom-Amerika, fra det sørvestlige USA i nord til Ecuador i sør. En art forekommer også (innført) på Tahiti.
Bartolomé de Selma y Salaverde

Liv og virke

Så godt som ingenting er kjent om Salaverdes liv. Han kan ha vært sønn eller sønnesønn av hoffmusikeren og blåseinstrumentbyggeren Bartolomé de Selma (rundt 1585 – 1616), men dette er usikkert. Sikkert er at Salaverde var augustinermunk. 
Salaverde var fagottist i erkehertug Leopold V av Vorderösterreichs kapell i Innsbruck fra 1628 til 1630. Det er ikke kjent om Salaverde var engasjert andre steder, men det mest sannsynlige er at han arbeidet i flere ulike hofforkestre, muligens i Østerrike og Polen. 
Samlebindet Canzoni fantasie e correnti da suonar a 1, 2, 3, 4 voci con Basso Continuo (Venezia, 1638) er dedisert prins Johann Karl av Polen og Sverige, og på tittelbladet betegnes han som Musicus & Suonator di Fagotto Erzherzog Leopoldus.  Samlingen inneholder 57 stykker: canzoner og fantasier, og dansemusikk som balletter, galliarder og correnter. Enkelte av verkene er skrevet for dobbeltkor. Salaverde påførte angivelser for tempo, dynamikk og ornamentikk, og disse er verdifulle for dagens historisk informerte oppføringspraksis. 
Salaverdes verksted var et av de første som produserte fagotter.
Norgesmesterskapet i fotball for menn 1956

Norgesmesterskapet i fotball for menn 1956 ble vunnet av Skeid etter finaleseier 2–1 over Larvik Turn den 21. oktober. Målscorere for Skeid var Harald Hennum, som scoret i det 21. minutt, og Finn Gundersen, som scoret i det 28. minutt. For Larvik Turn scoret Reidar Sundby i det 65. minutt.
33 444 tilskuere overvar kampen som ble spilt på Ullevaal Stadion i Oslo. Dommer var Gunnar Andersen, Ulefoss. Dette var fjerde gang Skeid vant et norgesmesterskap.
Skeids vinnerlag: Øivind Johannessen, Arne Winther, Knut Gudem, Jan Gulbrandsen, Leif Belgen, Jack Farem, Jan Erik Wold, Hans Nordahl, Harald Hennum, Finn Gundersen og Bernhard Johansen.
Larvik Turns lag: Thor Kristiansen, Markus Borgersen, Harry Boye Karlsen, Einar Danielsen, Asbjørn Hansen, Øivind Johansen, Erling Mathisen, Gunnar Thoresen, Reidar Sundby, Per Ljostveit og Finn Rismyhr.
Pardosa agrestis

Utbredelse

Pardosa agrestis er utbredt i Europa. Den finnes i Norge. Det finnes en underart, Pardosa agrestis purbeckensis (F. O. P.-Cambridge, 1895).

Utseende

Pardosa agrestis er lyst eller litt mørkere brun eller brunsvarte, med lysere eller mørkere flekker. Hannen er mindre noe mørkere farget enn hunnen. Den ligner ganske mye på Pardosa agricola, men har mindre tydelige ringer på beina, og den lyse midtstripen på forkroppen er bredere. Den ligner også Pardosa monticola og Pardosa nigriceps. Mørke individer kan ligne litt på Pardosa amentata. Som voksne (imago) er hunnen mellom 7 og 9 mm, mens hannen er mellom 5 og 7 mm lang (kroppens lengde).
Mange av artene i slekten Pardosa er ganske lik hverandre og er variable i farge, selv om enkelte kan ha artstypiske flekker (mønster). For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.
Kroppen er todelt i en bakkropp (abdomen) og et hode-bryst parti (prosoma eller cephalothorax). Foran på hodet er det åtte øyne, hvorav de to midterste er langt større enn de andre.

Levevis

Voksne (imago) kjønnsmodne hanner og hunner finnes fra tidlig på våren. Hannene dør innen midtsommer, mens hunnene lever lengre, helt til tidlig på høsten.
Ulama (Islam)

‘Ulamā’ (sing. ‘ālim) (arabisk: علماء), «de som besitter kunnskap», er en betegning for religiøst lærde innen islam.
Ulama vokste frem som en gruppe i den religiøse blomstringstiden 750-950. Ulama er ikke noe enhetlig gruppe og de tilhører ikke noe særskilt sosial klasse; men ulama har autoritet til å tolke islam. Ulama er menn som har kunnskap (ʿilm) om Koranen og den religiøse lov sharia.
Deres kulturelle rolle er å garantere samfunnsordningen for umma, det islamske samfunnt. Loven er dermed avgjørende både i teori og praksis. Ulama regulerer spørsmål som berører eiendomsforhold, men fremfor alt familielivet som betraktes som kjernen for islamsk enhet og den daglige praksis
Ulama får derimot ikke sin legitimitet av staten, men har ideologisk og symbolsk en base sforskjellige fra statens rolle, mens de i visse tilfeller avhenger av den politisk dominante gruppe i landet. 
På 1900-tallet kom atskillige reformer, fremst innen skolevesen og rettspleie, noe somt innebar at embedsmenn og tjenestemenn med vesterlandsk utdannelse overtok ulamas oppgaver. Visse ulama betraktet endringene som uislamske og mente at vesterlandet tvang innovasjoner på muslimske samfunn og at de manipulerte islam ved den påtvungne politiske makt.
MV «Princess Ashika»

Konstruksjon og historie

Fergen ble bygget ferdig i juli 1972 ved Takamatsu, Japan, og fikk navne MV Olive Maru No. 1. I 1985, fikk hun sitt nye navn MV Princess Ashika og ble overtatt av et australsk selskap som operererte i Fiji. På grunn av bekymringer fra regjeringen på Tonga over den fysiske tilstanden og sikkerheten til den eksisterende fergen MV Olovaha, ble Princess Ashika sendt fra Fiji for å erstatte Olovaha. Bruken av Princess Ashika var ment å være en midlertidig tiltak frem til en ny båt finansiert av en NZD$35 millioner gave fra Japan skulle erstatte den gamle i 2011.

Forliset

Fergen reiste fra hovedstaden på Tonga, Nuku'alofa, til Ha'afeva da det sendte ut et Mayday-signal like før klokken 2300 (lokal tid) den 5. august 2009, etterfulgt av en nødsignal. Nødsignalet kom fem minutter etter mayday. En overlevende fortalte om en «stor bølge» og «mye vann», og hevdet at ulykken hadde skjedd svært hurtig.
Et P-3 Orion fly fra Royal New Zealand Air Force lokaliserte et spor av vrakgods ca 86 km nordøst for Nukuʻalofa. Når mørket kom, sluttet letebåtene søket sitt, av frykt av å seile over overlevende i vannet.
Flere kvinner og barn var ombord i fergen da den sank. På grunn av muligheten av blindpassasjerer ombord, ble det etterhvert klart at det eksakte antallet ombord ville neppe bli eksakt klart. En 48 år gammel britisk statsborger omkom.. Det ble sagt at det skulle være omtrent ti europeere ombord i fergen.
En fjernstyrt undervannsfarkost operert fra HMNZS Manawanui viste bilder av vraket den 18. august 2009.
Alopecosa barbipes

Utseende

Alopecosa barbipes er lyst eller litt mørkere brun eller brunsvarte, med lysere eller mørkere flekker. Mange av artene i slekten Alopecosa er ganske lik hverandre og er variable i farge, selv om enkelte kan ha artstypiske flekker (mønster). For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.
Kroppen er todelt i en bakkropp (abdomen) og et hode-bryst parti (prosoma eller cephalothorax). Foran på hodet er det åtte øyne, hvorav de to midterste er langt større enn de andre.
Robert de Beaumont, 3. jarl av Leicester

Robert de Beaumont, 3. Jarl av Leicester (født ca. 1129, død 31. august 1190) var en engelsk adelsmann og en viktig støttespiller til Henrik den unge kongen i opprøret i 1173-1174. Han var også kjent som Robert de Breteuil, og Robert Blanchemains.

Tidlig Liv

Han var sønn av Robert de Beaumont, 2. Jarl av Leicester og Amice de Gael. Som den eneste sønn blant 4 barn var han enearving til jarledømmet Leicester ved sin fars død i 1168, og han arvet de omfangsrike Beaumont-landene i England som blant annet bestod av byen Leicester. Han fikk tildelt Bretuil og Pacy områdene i Normandie av Henrik II. Gjennom sitt ekteskap til Petronilla de Grandmesnil så fikk han også kontroll over Grandmesnil områdene i sentral-Normandie. Han var altså en av de mektigste anglo-normanske baronene under Henrik II av England. Robert fikk tidlig kontroll av sin far over landområdene i Normandie, og tilbrakte derfor mest tid i Normandie. 
I motsetning til sin far, som var en sterk tilhenger av Henrik II, og som var justiciar av England fra 1155-1168, så hadde Robert svært liten innflytelse på hoffet til Henry II. Hans motiver for å støtte Henry den unge kongen under opprøret i 1173-74 var mest sannsynlig et ønske om å oppnå samme status som hans far hadde hatt ved kongens hoff.Han hadde også en nær tilknytning til en gruppe normanske adelsmenn som foretrakk Henrik den unge konge. Hans søskenbarn, Grev Robert av Meulan ble ansett som lederen av denne gruppen.

Opprør og korstog

Under opprøret i 1173-74 så gikk Robert med på den unge kongens side. Han forlot sine landområder i Normandie nesten ubeskyttet når hæren til Henry II begynte å beleire hans festninger. Han dro til Flanders der han samlet en hær av leiesoldater som han tok med til England. Han gikk i land ved Walton, Suffolk den 29. september 1173. I England gikk han sammen med Hugh Bigod. Deres plan var å frigjøre Roberts festning i Leicester, og deretter dele England i to. Roberts deltakelse i krigen kan sies å ha vært en liten fiasko. Under slaget ved Fornham den 17. oktober så ble hans hær beseiret av kongens tropper ledet av Richard de Lucy, og Robert, sammen med sin kone og mange av hans riddere, ble tatt til fange. 
Robert ble ikke løslatt fra fangenskap før i 1177, som en av de aller siste av fangene som ble løslatt. Hans land ble gjenopprettet, men hans festninger var blitt jevnet med jorden, med unntak av Montsorrel i Leicestershire og Pacy i Normandy, som kongen beholdt for seg selv. 
Han holdt en lav profil under resten av Henrys regjeringstid, men fikk større innflytelse under Rikard I, som han var en nær venn av. De tok korset sammen i 1188, men når det tredje korstoget startet i 1190 reiste de ikke sammen. Robert døde under korstoget, og ble gravlagt i Leicester abbey i England.
Rierguscha

Utseende

Middelsstore, spinkle, blanke trebukker med lange antenner. Dekkvingene kan ha metallisk glans. Antennene er tynne og lengre enn kroppen. Pronotum er forholdsvis lite og tønneformet, dekkvingene parallellsidige. På farge er de gulbrune til svarte, ofte delvis med en grønnlig eller purpuraktig metallisk glans. Beina er forholdsvis lange med klubbeformede lår.

Levevis

Larvene lever i død ved, mest av løvtrær.

Utbredelse

Slekten er utbredt i det sørlige Sør-Amerika (Bolivia og det nordlige Argentina).